Uznesenie Krajského súdu Trnava sp. zn. 23Sd/57/2015 z 7. 6. 2016
Uznesenie Krajského súdu Trnava z 7. júna 2016, sp. zn. 23Sd/57/2015, ECLI:SK:KSTT:2016:2015200966.2
Súd: Krajský súd Trnava
Spisová značka: 23Sd/57/2015
ECLI: ECLI:SK:KSTT:2016:2015200966.2
Dátum vydania: 7. 6. 2016
Forma: Uznesenie
Text rozhodnutia
Súd: Krajský súd Trnava Spisová značka: 23Sd/57/2015 Identifikačné číslo súdneho spisu: 2015200966 Dátum vydania rozhodnutia: 08. 06. 2016 Meno a priezvisko sudcu, VSÚ: JUDr. Andrea Vyskočová ECLI: ECLI:SK:KSTT:2016:2015200966.2 Uznesenie Krajský súd v Trnave v právnej veci navrhovateľa: H. S., nar. XX.XX.XXXX, bytom Y. XXX, XXX XX G. R., proti odporkyni: Sociálna poisťovňa - ústredie, ul. 29. augusta č. 8, 813 63 Bratislava, o návrhu na preskúmanie rozhodnutia odporkyne č. XXX XXX XXXX X zo dňa 19.08.2015, takto r o z h o d o l : I. Súd konanie z a s t a v u j e . II. Žiaden z účastníkov nemá nárok na náhradu trov konania. o d ô v o d n e n i e : Navrhovateľ návrhom doručeným odporkyni dňa 11.09.2015 žiadal o preskúmanie rozhodnutia odporkyne č. XXX XXX XXXX X zo dňa 19.08.2015, ktorým odporkyňa rozhodla podľa § 73, § 112 ods. 4 a § 82 zák. č. 461/2003 Z.z. o sociálnom poistení v znení neskorších predpisov tak, že zvýšila navrhovateľovi sumu invalidného dôchodku od 16.03.2015 na 208,60 eur mesačne. Na základe podaného opravného prostriedku bol zdravotný stav navrhovateľa opätovne posúdený posudkovým lekárom Sociálnej poisťovne pobočky Galanta dňa 19.10.2015 a posudkovým lekárom sociálneho poistenia Sociálnej poisťovne - ústredie dňa 16.12.2015. V dôsledku zmeny v posudkových záveroch bol opätovne posúdený nárok navrhovateľa na invalidný dôchodok a odporkyňa vydala rozhodnutie č. XXX XXX XXXX X zo dňa 30.12.2015, ktorým rozhodla tak, že podľa § 73, § 112 ods. 4 a § 82 zák. č. 461/2003 Z.z. o sociálnom poistení v znení neskorších predpisov zvýšila navrhovateľovi sumu invalidného dôchodku od 09.12.2015 na 264,80 eur mesačne. Podľa § 82 zák. č. 461/2003 Z.z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z.z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, odporkyňa zvýšila navrhovateľovi od 01.01.2016 invalidný dôchodok na sumu 265,80 eur mesačne. Vo veci bolo nariadené pojednávanie na deň 08.06.2016, na ktorom navrhovateľ uviedol, že súhlasí s rozhodnutím odporkyne zo dňa 30.12.2015 a žiadal konanie zastaviť. Poverená zástupkyňa odporkyne súhlasila so späťvzatím návrhu. Podľa § 250l ods. 2 Občianskeho súdneho poriadku (ďalej len O.s.p.) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 O.s.p., až do rozhodnutia súdu môže žalobca (navrhovateľ) vziať žalobu späť; ak žalovanému medzitým vzniknú trovy konania, súd rozhodne o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstráni vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Krajský súd v Trnave prejednal vec podľa § 244 ods. 1,2 O.s.p. a § 250l O.s.p. a zistil, že sú splnené podmienky na zastavenie konania o preskúmanie napadnutého rozhodnutia odporkyne. Súd vzhľadom na uvedené skutočnosti v súlade s § 250d ods. 3 v spojení s § 250h ods. 2 O.s.p. konanie zastavil a rozhodol tak, ako je uvedené vo výroku I. tohto rozhodnutia. Súd rozhodol o náhrade trov konania podľa § 250l ods. 1,2 O.s.p. v spojení s § 250h ods. 2 O.s.p. a § 146 ods. 1 písm. c) O.s.p. tak, ako je uvedené vo výroku II. tohto rozhodnutia. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

